**Zasadnutie zo dňa 24.3.2013**

**Zápisnica 3/2013**

                                             **Zápisnica č. 3/2013 zo zasadnutia
                               obecného zastupiteľstva vo Veľkých Kostoľanoch
                                       konaného dňa 24. apríla 2013, o 18.00 hod.**

Počet poslancov OZ: 9
Počet prítomných poslancov: 7 (18.00 hod.)
8 (M. Magula príchod 18.06 hod.)
9 (L. Duranová príchod 18.12 hod.)

Rokovanie obecného zastupiteľstva otvoril a viedol Mgr. Gilbert Liška, starosta obce. Konštatoval, že na rokovaní obecného zastupiteľstva sa zúčastnila nadpolovičná väčšina poslancov obecného zastupiteľstva a vyhlásil rokovanie za uznášaniaschopné.

Program:

1. Otvorenie rokovania
2. Kontrola overenia zápisnice z predošlého zasadnutia
3. Návrh na overovateľov zápisnice zo zasadnutia
4. Voľba návrhovej komisie na výrok uznesenia
5. Plnenie rozpočtu v roku 2012
6. Verejné obstarávanie na dodávateľa výsadby a obnovy zelene v obci
7. Informácia o stave elektroinštalácie v budove bývalého MNV a DK
8. Zmluvy o nájme nebytových priestorov
9. Prevádzka materskej školy počas letných prázdnin
10. Dodatok č. 20 a 21 zmluvy o výstavbe kanalizácie - prípojky
11. Poskytnutý grant obci - kamerový systém
12. Informácia o výberovom konaní na riaditeľa základnej školy
13. Informácia o riešení stavu šetrenia na podaný protest voči uzneseniu č. 5/2012
14. Majetkové priznanie riaditeľky MŠ
15. Dohoda - Obec Veľké Kostoľany a Lesná správa Dechtice
16. Žiadosť o poskytnutie priestorov
17. Žiadosť o organizovanie zábavy
18. Žiadosť o odkúpenie pozemku.
19. Návrh na odpredaj pozemkov vo vlastníctve obce
20. Diskusia
21. Dotácia na digitalizáciu KT
22. Návrh uznesenia.

1.
OZ schvaľuje návrh programu rokovania.

Za: 7
Proti: 0
Zdržal sa: 0
Počet poslancov pri hlasovaní: 7

2.
Overovatelia zápisnice z predchádzajúceho zasadnutia Ing. Peter Jeluš a Ľubomír Bartovič konštatovali, že zápisnica bola napísaná v súlade s rokovaním.

3.
OZ schvaľuje návrh overovateľov zápisnice zasadnutia v zložení: Marek Magula a Mgr. Erik Porubský.

Za: 8
Proti: 0
Zdržal sa: 0
Počet poslancov pri hlasovaní: 8

4.
OZ schvaľuje návrhovú komisiu na výrok uznesenia v zložení: Mgr. Pavol Krátký a Miroslav Maco.

Za: 8
Proti: 0
Zdržal sa: 0
Počet poslancov pri hlasovaní: 8

5.
OZ berie na vedomie plnenie rozpočtu - príjmy a výdavky v roku 2012.

Za: 9
Proti: 0
Zdržal sa: 0
Počet poslancov pri hlasovaní: 9

6.
OZ berie na vedomie zrealizovanie verejného obstarávania na dodávateľa výsadby a obnovy zelene v obci v cene cca 35 tisíc Eur s DPH.

Za: 9
Proti: 0
Zdržal sa: 0
Počet poslancov pri hlasovaní: 9

7.
Starosta obce oboznámil poslancov so stavom elektroinštalácie v budovách bývalého MNV na ulici C. Majerníka č. 561 a bývalého domu kultúry na ul. Kanižská, č. 194. Súčasný stav elektroinštalácie nespĺňa súčasné technické normy a požiadavky. Stav zariadení a elektroinštalácie boli v revíznej správe vyhodnotené ako neschopné bezpečnej prevádzky. Rekonštrukcia elektroinštalácie by predstavovala cca 6 tisíc Eur, presnú cenu je možné určiť až po vypracovaní projektu (cena za projekt cca 600 Eur), ktorý je potrebný pred začatím rekonštrukcie. Za najhorší stav je považovaný objekt na ulici Kanižská č. 194. Starosta žiada OZ o vyjadrenie ako postupovať ďalej s prevádzkou týchto budov. Zlý technický stav predstavuje riziko pri akejkoľvek činnosti v týchto budovách. Starosta obce povedal, že nechce niesť zodpovednosť v prípade úrazu, požiaru alebo inej škodovej udalosti v týchto budovách.

OZ berie informáciu na vedomie.

Za: 9
Proti: 0
Zdržal sa: 0
Počet poslancov pri hlasovaní: 9

8.
OZ schvaľuje uzatvorenie zmluvného vzťahu o nájme nebytových priestorov v bývalom dome kultúry na ulici Kanižská č. 194 pre Dychovú hudbu Rovina, Miestnu organizáciu drobnochovateľov Veľké Kostoľany a Základnú umeleckú školu Piešťany.

Za: 9
Proti: 0
Zdržal sa: 0
Počet poslancov pri hlasovaní: 9

9.
OZ berie na vedomie oznámenie riaditeľky Materskej školy vo Veľkých Kostoľanoch o prevádzke zariadenia počas letných prázdnin 2013. Prevádzka bude počas prázdnin otvorená v termíne od 1. do 19. júla 2013. Vedenie školy doložilo záväzný súhlas rodičov, ktorí požadujú umiestnenie svojich detí v zariadení v termíne od 1. do 19. júla 2013.

Za: 9
Proti: 0
Zdržal sa: 0
Počet poslancov pri hlasovaní: 9

10.
OZ schvaľuje dodatok č. 20 a č. 21 zmluvy o výstavbe kanalizácie - prípojky na ul. J. Hollého, ul. Kanižská v celkovej výške 15 686 Eur.

Za: 9
Proti: 0
Zdržal sa: 0
Počet poslancov pri hlasovaní: 9

11.
Starosta obce informoval poslancov OZ, že na základe vypracovaného projektu na zníženie kriminality, bude obci poskytnutý grant vo výške 3 tisíc Eur na zakúpenie kamier. Projekt, ktorý starosta obce podal je zameraný na prevenciu a zníženie kriminality v obci.

OZ informáciu berie na vedomie.

Za: 9
Proti: 0
Zdržal sa: 0
Počet poslancov pri hlasovaní: 9

12.
Starosta obce informoval poslancov OZ realizácii výberového konania na funkciu riaditeľa základnej školy, nakoľko riaditeľka základnej školy vo Veľkých Kostoľanoch požiadala o uvoľnenie z funkcie k 30. júnu 2013. Výberové konanie pripraví Rada školy pri ZŠ Veľké Kostoľany v spolupráci so zriaďovateľom školského zariadenia.

OZ informáciu berie na vedomie.

Za: 9
Proti: 0
Zdržal sa: 0
Počet poslancov pri hlasovaní: 9

13.
Starosta obce informoval o žiadosti Okresnej prokuratúry Piešťany, ktorá požiadala o vyjadrenie a poskytnutie listín vo veci šetrenia podnetu Miroslava Mečíra, bytom Jilemnického 725/13, Veľké Kostoľany, ktorý požiadal o podanie protestu voči uzneseniu obecného zastupiteľstva obce Veľké Kostoľany (č. 5/2012). Prokuratúra žiadala doložiť všetky podklady, týkajúce sa tohto podnetu. Starosta obce poskytol prokuratúre vyjadrenie a všetky podklady, ktoré prokuratúra žiadala.

OZ informáciu berie na vedomie.

Za: 9
Proti: 0
Zdržal sa: 0
Počet poslancov pri hlasovaní: 9

14.
OZ berie na vedomie majetkové priznanie riaditeľky Materskej školy vo Veľkých Kostoľanoch, Bc. Moniky Herchlovej.

Za: 9
Proti: 0
Zdržal sa: 0
Počet poslancov pri hlasovaní: 9

15.
OZ schvaľuje podpísanie dohody medzi Obcou Veľké Kostoľany a Lesnou správou Dechtice o pomoci pri ochrane lesa a lokalizovaní lesných požiarov.

Za: 9
Proti: 0
Zdržal sa: 0
Počet poslancov pri hlasovaní: 9

16.
OZ schvaľuje žiadosť Martina Molnára, Branislava Pavloviča, Jaromíra Holiša, Pavla Hambálka a Miroslava Pekaroviča o poskytnutie miestnosti v starom kultúrnom dome, budova na ul. Kanižská č. 194 na športové a kultúrne využitie - posilňovanie, stolný tenis, klubovňu. Uzatvorenie zmluvného vzťahu bude podmienené určením zodpovednosti za priestory a prevádzku činnosti jedného zo žiadateľov, s ktorým bude uzatvorený nájomný vzťah na dobu 1 roka.

Za: 9
Proti: 0
Zdržal sa: 0
Počet poslancov pri hlasovaní: 9

17.
OZ berie na vedomie žiadosť Milana Šimona, riaditeľa zábavno - hudobného portálu Dedinskezabavy.sk, SEN ANJELOV, Pribinova 110/39, 956 31 Krušovce, IČO: 46227989 o uskutočnenie tanečnej zábavy, resp. diskotéky v jednom z nasledujúcich termínov: 31. marca, 13. apríla, 20. apríla, 11. mája a 18. mája 2013. Žiadateľ má záujem o uskutočnenie tanečnej zábavy zameranej predovšetkým pre strednú vekovú generáciu, nakoľko zábavno-hudobný program pozostáva z hudobného žánru Retro Oldies, t.j. hity 80. a 90. rokov. Profesionálna bezpečnostná poriadková služba je zabezpečená.

Za: 9
Proti: 0
Zdržal sa: 0
Počet poslancov pri hlasovaní: 9

18.
OZ neschvaľuje žiadosť Mgr. Ivety Švajdlenkovej, Bottova 2148/1, Stupava, IČO: 40646408 o predaj časti pozemku, p.č. 1534/3, k.ú. Veľké Kostoľany. Využitie pozemku: recyklácia betónov a stavebnej sute.

Za: 9
Proti: 0
Zdržal sa: 0
Počet poslancov pri hlasovaní: 9

19.
OZ schvaľuje návrh komisie bytovej a ŽP na odpredaj pozemkov vo vlastníctve Obce Veľké Kostoľany nasledovne: odpredaj pozemkov sa bude realizovať na základe vypracovaného posudku znalca v odbore odhadu hodnoty nehnuteľností a následne vyhlásením verejnej obchodnej súťaže. Odhadovaná cena znalcom bude slúžiť ako podklad k súťaži a bude predstavovať minimálnu cenu za pozemok. Všetky náklady spojené s kúpou pozemku, t.z. odmenu pre znalca a odmenu pre oprávnenú osobu na vykonanie verejnej obchodnej súťaže bude znášať kupujúci.

Za: 9
Proti: 0
Zdržal sa: 0
Počet poslancov pri hlasovaní: 9

20.
Diskusia

Mgr. Pavol Krátký, poslanec
Informoval o činnosti Centra voľného času v Rakoviciach. Zameral sa predovšetkým na financovanie centra, pričom každá obec by mala prispievať na dieťa podľa adresy trvalého pobytu. V CVČ Rakovice sú štyria žiaci z Obce Veľké Kostoľany. Centrum musí žiadať o príspevok na každé dieťa od všetkých obcí, z ktorých žiaci pochádzajú. Obce doteraz nemajú žiadne informácie koľko finančných prostriedkov dostanú od štátu na jedného žiaka. V CVČ Rakovice vychádza na jedného žiaka ročne 90 eur. Pýtal sa na názor OZ, či by súhlasilo s finančnou podporou pre každé dieťa z obce.

Starosta
Potvrdil, že súčasné financovanie CVČ podľa nového zákona je neprehľadné. Pôvodné financovanie bolo prehľadnejšie, nakoľko centrá dostávali finančné prostriedky od štátu a nezáležalo na tom, z akých obcí tieto centrá žiaci navštevujú. Podľa nového zákona budú musieť obce, ktoré prevádzkujú CVČ uzatvoriť dohodu s obcami, z ktorých deti centrá navštevujú. Bude to dosť chaotické a neprehľadné. Pokiaľ obec dostane od štátu príspevok na deti na návštevu CVČ tak obec prispeje. Doposiaľ však neprišlo žiadne usmernenie ani list o tom, či obec nejaké prostriedky dostane, alebo v akom objeme. Z tohto dôvodu zatiaľ nie je možné ani podpísať dohodu s obcou, ktorá prevádzkuje CVČ a taktiež nie sú podklady na vytvorenie potrebného VZN.

Ing. Lucia Duranová, poslankyňa
Informovala OZ o vandaloch, ktorí poškodili fasádnu omietku na vonkajšej stene zo zadnej strany telocvične. Omietka je úmyselne poškodená, sú v nej vyryté diery. Navrhla uzavrieť areál alebo inak chrániť budovu. Ďalej poukázala na neporiadok v dome, kde bývala rodina Houdeková na Sadovej ulici.

Starosta
Vyjadril sa, že minulý týždeň si to všimol. Najvhodnejšie by bolo osadiť oplotenie, v takej blízkosti, aby sa medzi neho a stenu deti nedostali a nepoškodzovali tak omietku. Oplotenie v okolí školy už bolo a vandali ho celé poškodili, tak sa muselo neskôr odstrániť. Poškodenú omietku pracovníci Katelstavu opravia, a bude sa hľadať riešenie ako zamedziť vandalizmu.
Na neporiadok na dvore rodiny Houdekovej sa starosta bol pozrieť v piatok minulý týždeň a v ihneď napísal list majiteľovi domu, ktorý žije v Trnave. Vyzval ho aby neporiadok odstránil do 7 dní.

Miroslav Dovičic
Pýtal sa v rámci terasy, čo mám pred hostincom a ktorú má búrať, či aj ostatní v obci majú všetko naporiadku, napr. zmrzlinár (prevádzka zmrzliny na ul. J. Hollého) alebo Tibor (pohostinstvo na ul. Ľ. Štúra). Pýtal sa, že či je obec stavebný úrad, keď rozhodnutia podpisuje starosta a kto zastupuje obec v stavebných činnostiach. Pýtal sa, či starosta nemá do toho čo hovoriť. Starosta predsa vie o čo sa jedná. Ešte raz sa pýtal, či aj ostatní to majú naporiadku, pýtal sa zmrzlinára či to má v poriadku a ten mu povedal že to tiež nemá absolútne v poriadku tak ako aj on. Pýtal sa, že keď sa chladiace veže neuznávajú ako stavba, či sa uznáva terasa ako stavba. Opäť sa pýtal, či sa neuznáva zmrzlinárov dom.

Starosta
Povedal, že stavebné záležitosti rieši stavebný úrad, ktorých za našu obec zastupujú pracovníci stavebného úradu v Piešťanoch. Všetky stavebné činnosti rieši stavebný úrad, starosta obce aj keď podpisuje všetky stavebné povolenia a konania, nemôže si pamätať také množstvo podaní. Pracovníci stavebného úradu sú tam na to, aby obec v tejto činnosti zastupovali. Starosta ešte raz zdôraznil, že pracovníci stavebného úradu majú vysunuté pracovisko v Piešťanoch a tí zastupujú obec. Každú požiadavku, ktorú občania majú, obec zasiela na stavebný úrad a ale starosta obce nepripravuje podklady na rozhodnutia.
Na otázku veže a terasy odpovedal starosta, že to je bohužiaľ tak, že veže sa ako stavba podľa zákona o dani z nehnuteľností neuznávajú a terasa áno. Starosta povedal, že stavebné práce rieši stavebný úrad a nie je možné si pamätať koľko stavieb riešil. Ak má niekto nejaké podozrenie na čiernu stavbu, môže podať podnet na stavebný úrad.

Miroslav Maco, poslanec
Vôbec by to nebolo také, keby niekto nedal podnet na to aby sa to riešilo. Keby sa riešila otázka čiernych stavieb, obec by bola veľmi bohatá. Vôbec by sa to nemalo tak riešiť, lebo keď to nevadilo pred siedmimi alebo piatimi rokmi (letná terasa pred pohostinstvom M. Dovičica) a keď to zrazu začalo niekomu vadiť, dalo sa to diplomatickou cestou vyriešiť, aby sa to nemuselo odstrániť.

Miroslav Dovičic
Ako na to mohol prísť, že to nie je stavba. Gulová tu vykrikuje, že som nemal stavebné povolenie. Asi obecný úrad má na tom veľmi veľkú zásluhu. Povedal, že pani Gulová vykrikovala jeho sestre, keď bola na obecnom úrade, že na terasu nemá stavebné povolenie.
Pýtal sa, či sa stará aj o ostatných, či majú stavebné povolenie. Opäť sa pýtal, či zmrzlinár má stavebné povolenie. Pýtal sa, či ostatní to majú naporiaku. Veď pracovníci úradu sú tam na to. Dal (Miroslav Dovičic) podnet Gajarskej, že tam má žumpu na čierno a je zaujímavé, že sa hneď začala robiť kanalizácia. Do sťažnosti dal, že sa tam nemohla spraviť kanalizácia, lebo rovno pred domom má žumpu, čo je tiež stavba načierno. Je zvedavý ako sa to bude riešiť, keď dajú na to podnet, či sa to dá zbúrať. Je jedno, kedy žumpu robili. Zo strany obce je záujem, aby sa to zbúralo (letná terasa - zastrešenie), lebo tam bola vysoká pokuta. Aby sa to legalizovalo musel by zaplatiť 90 tisíc (3 tisíc Eur). Za určitých podmienok to obci vyhovovalo.

Starosta
Povedal, že nevie kedy tú žumpu (žumpa Gajarských) stavali, či to bolo teraz, či pred desiatimi rokmi. Nemôže sa k tomu vyjadriť, kedy bola žumpa urobená. Starosta zdôraznil, ak dá niekto nejaký podnet, tak obec ho postúpi na riešenie na stavebný úrad. Stavebný úrad dal možnosť pánovi Dovičicovi zlegalizovať terasu. Vysvetlil, že 3 tisíc Eur nie je pokuta ale zákonom stanovený poplatok na legalizáciu nepovolenej stavby pre právnické osoby. Výšku poplatku nestanovuje obec, ale štát. S výškou poplatku obec nemôže nič urobiť.

Mária Gulová, pracovníčka obce
Pýtala sa pána Dovičica, čo vykrikovala. Osobne doniesla tlačivo na stavebné povolenie Miroslavovi Dovičicovi. Niekoľkokrát mu povedala, aby si urobil stavebné povolenie. Keď tu bola sestra pána Dovičica, vôbec sa o ňom s jeho sestrou nebavila. Bavila som sa s ňou o jej záležitostiach. V dobrej viere hovorila pánovi Dovičicovi aby si na to vybavili stavebné povolenie.

Ľubomír Bartovič
Spýtal sa pani Gulovej, či spolupracuje so stavebným úradom a či je možné takúto stavbu zlegalizovať. Z normálneho hľadiska tie prístrešky skrášlili vzhľad domu. Povedal, že nech si postaví nový prístrešok za nižší poplatok. Vyjadril sa, že to nemá ani hlavu ani pätu.

Ľuboš Vnuk
Povedal, že boli tlaky aj zo strany obce, ale nie sú dokázateľné. Chceli sa sťažovať na obci, že sa nemôžu pripojiť na kanalizáciu a za týždeň sa tam kopala kanalizácia. Boli tlaky z obce aj na živnostenskom úrade. Na živnostenskom úrade ho kontrolovali odkedy mal založenú živnosť a pani na živnostenskom sa ho pýtala, či sú normálni (obecný úrad). Povedal že asi nie. Taký podnet z obce ešte na živnostenskom úrade nemali. To nie je normálne. Keď sa bude niekto sťažovať na otváracie hodiny, tak na budúci týždeň budú sťažnosti na každý podnik. Pýtal sa, či sa majú na základe toho všetky pozatvárať. Povedal že otváracie hodiny dodržiava. Ďalej povedal, že z baru urobil pizzeriu. Na otázku starostu prečo nepodal žiadosť na zmenu prevádzky odpovedal: načo.

Starosta
Rodina Gajarská si dala žiadosť o prípojku na kanalizáciu a tak sa prípojka začala budovať. Opýtal sa Ľ. Vnuka, či vie kto ten podnet na živnostenský úrad dal. Na základe niekoľkých riešení v obecnom zastupiteľstve, keďže Ľ. Vnuk nedodržiaval otváracie hodiny World Baru, OZ sa zhodlo na tom, aby bol zaslaný podnet na kontrolu (Zápisnica z pracovnej porady OZ zo dňa 10. júla 2012, v ktorej sa uvádza, že poslanci OZ na základe niekoľkonásobného riešenia sťažností na prevádzku World Baru a neustáleho porušovania otváracích hodín sa rozhodli podať návrh na uzatvorenie tejto prevádzky. Kópie všetkých zápisníc z riešení tejto prevádzky boli postúpené na Obvodný úrad, Odbor živnostenského podnikania Piešťany). V minulom roku na zastupiteľstve sľúbil, že bude dodržiavať otváracie hodiny a že bar prerobí na pizzeriu. Starosta sa spýtal Ľ. Vnuka, či si dal žiadosť na zmenu prevádzky, keď údajne zmenil bar na pizzeriu. Keď Ľ. Vnuk podal žiadosť o otváracie hodiny, podával žiadosť na prevádzku World Baru. Skonštatoval, že nemá v poriadku jednu alebo druhú záležitosť. Sťažnosti na bar a letnú terasu sa riešia už niekoľko rokov. Spýtal sa M. Dovičica, prečo si nepodal žiadosť o stavebné povolenie pred výstavbou letnej terasy. Mohol sa tak vyhnúť všetkým nepríjemnostiam. Od každého občana podľa zákona požadujeme ak stavia vo dvore nejaký prístrešok list vlastníctva a žiadosť na povolenie.

Pavel Hambálek, zástupca starostu
Gajarskí si dali žiadosť na pripojenie na kanalizáciu zrejme z dôvodu, že im to Miroslav Dovičic vytkol, že sa nemôže pripojiť na kanalizáciu. Navrhol M. Dovičicovi, aby išiel na stavebný úrad a vyriešil to tam (letnú terasu).

Miroslav Dovičic
Pred tým peniaze na prípojku neboli teraz sa rýchlo našli. Ďalej sa vyjadroval k baru Ľ. Vnuka, že to nebolo určené ako bar. Povedal, že Ľ. Vnuk nemá živnosť na bar. Vyjadril sa, že Palo (Pohostinstvo Spolok) má otvorené do pol tretej a tam nie sú žiadne sťažnosti. Aj na bar Miroslava Gulu boli sťažnosti, bitky, policajti to riešili a vtedy sa nič neriešilo, lebo to bol Gula. Na starostovu otázku prečo si nepodal žiadosť o povolenie na stavbu terasy odpovedal: to hádam nemyslíte vážne. Spýtal sa ako má Majo (Michalík) postavený dom. Pýtal sa koľkokrát tam starosta bol. Postavil ten dom načierno. Na opätovnú otázku starostu, prečo si nepodal žiadosť o stavebné povolenie odpovedal: lebo som si nepodal. 24 rokov bol poslancom a nikdy sa nedala zbúrať čierna stavba a tých tu bolo veľa kusov. Povedal, že v obci sú postavené domy načierno. Keď sa ho starosta opýtal, ktoré sú to, povedal že nepovie. Ešte raz poukázal na zmrzlinára, že má terasu postavenú načierno.

Starosta
Povedal, že Majo staval na základe stavebného povolenia. Na otázku prečo si M. Dovičic nepodal stavebné povolenie povedal, že vtedy nepožiadal o povolenie terasy a teraz sa sťažuje. Vyjadril sa, že každý dom musí mať stavebné povolenie, v súčasnosti nie je možné postaviť dom bez povolenia. Starosta opäť zdôraznil, že agendu týkajúcu sa stavebných povolení má stavebný úrad a tiež prehľad kedy bola ktorá stavba povolená. Túto agendu nemá starosta obce.

21.
OZ schvaľuje dotáciu pre spoločnosť Katelstav, s.r.o. vo výške 1500 Eur na technické vybavenie v rámci digitalizácie káblovej televízie.

Za: 9
Proti: 0
Zdržal sa: 0
Počet poslancov pri hlasovaní: 9

22.
OZ schvaľuje návrh prečítaného uznesenia.

Za: 9
Proti: 0
Zdržal sa: 0
Počet poslancov pri hlasovaní: 9

Overovatelia zápisnice:

Marek Magula

Mgr. Erik Porubský